Yustina Blakeney

Yustina Blakeney (; ) — "Boho" estetikası ilə tanınan amerikalı dizayner, rəssam, interyer dizayneri, yazıçı və natiq. O, ev əşyaları və ev dekorasiyası brendi olan "Jungalow"u təsis edib. Onun ilk kitabı olan "The New Bohemians: Cool and Collected Homes" "The New York Times"ın bestseller kitabı olub.

 Həyatı 
Yustina Blakeney 1979-cu ildə Kaliforniyanın Berkli şəhərində anadan olub. O, uşaqlıqdan yaradıcılığa və sənətə böyük maraq göstərirdi. Ailəsində fərqli mədəniyyətlərin təsiri olduğu üçün o, dizaynda eklektik və bohem üslubuna yönəldi. 

Təhsilini Los-Anceles Kaliforniya Universitetində incəsənət və dizayn üzrə alıb. Daha sonra İtaliyada yaşayıb və Florensiyada dizayn təcrübəsi qazanıb. Bu təcrübə onun rənglərə, teksturalara və təbiət elementlərinə olan sevgisini daha da gücləndirdi.

Blakeney karyerasına illüstrasiya və qrafik dizayn sahəsində başladı. O, əvvəlcə blog yazarı kimi fəaliyyət göstərirdi, lakin zamanla dizayn dünyasında tanınmağa başladı. Onun “The Jungalow” adlı dizayn bloqu qısa müddətdə populyarlaşdı və bu, onun interyer dizayneri kimi tanınmasına kömək etdi.

2014-cü ildə Blakeney özünün “The Jungalow” adlı brendini yaratdı. Bu, yalnız bir blog kimi deyil, ev dekorasiyası, mebel və tekstil məhsulları təqdim edən bir dizayn şirkəti kimi inkişaf etdi.

 Əsərləri 
 "The New Bohemians: Cool and Collected - Homes" (2015) – Bu kitab boho üslubunun müasir evlərdə necə tətbiq edilə biləcəyini izah edir.
 "The New Bohemians Handbook: Come Home to Good Vibes" (2017) – Ev dekorasiyası və pozitiv enerjini artıran dizayn məsləhətləri təqdim edir.
 "Jungalow: Decorate Wild" (2021) – Justina Blakeneyin dizayn fəlsəfəsini və ilham mənbələrini əks etdirən son kitabıdır.

 İstinadlar